अहमदाबाद धमाके की तीसरी बरसी आज  
अहमदाबाद धमाके की आज तीसरी बरसी है। तीन साल पहले 26 जुलाई 2008 को इसी दिन शहर में 18 धमाके हुए थे जिसमें 58 लोग मरे थे।
अहमदाबाद धमाके की आज तीसरी बरसी है। तीन साल पहले 26 जुलाई 2008 को इसी दिन शहर में 18 धमाके हुए थे। जिसमें 58 लोगों की मौत हो गई थी और 200 लोग घायल हुए थे। इसे देखते हुए शहर में सुरक्षा व्यवस्था कड़ी कर दी गई है। स्टेट रिजर्व पुलिस फोर्स की चार कंपनियां और रेपिड एक्शन फोर्स की दो यूनिट तैनात की गई हैं।   इसके अलावा सुबह से लेकर रात तक पुलिस दस्ते को अलर्ट रहने के आदेश दिए गए हैं। बाहरी लोगों पर नजर रखने के लिए 72 चेक पोस्ट बनाए गए हैं। इसके अलावा 40 नए जगहों पर सीसीटीवी लगाए गए हैं जिसमें शहर के बड़े अस्पताल से लकेर मॉल और धार्मिक स्थान तक शामिल हैं। इस धमाके के आरोप में अब तक सिमी और इंडियन मुजाहिदीन के 65 लोगों को गिरफ्तार किया जा चुका है।